pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษหัวข้อ “Digital Transformation for Thailand 4.0”
วันจันทร์ที่ 28 สิงหาคม 2560
รมว.ดิจิทัลฯ ปาฐกถาพิเศษหัวข้อ “Digital Transformation for Thailand 4.0”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษหัวข้อ “Digital Transformation for Thailand 4.0” ในงาน “Thailand’s Digital Transformation : Making the Dream a Reality” ซึ่ง เวิลด์แบงค์ กรุ๊ป จัดขึ้น โดยรัฐบาลได้ตระหนักถึงความสําคัญของเศรษฐกิจดิจิทัลเป็นอย่างมาก ผ่านการเปิดตัวโครงการหลายโครงการตั้งแต่การขยายการเข้าถึงอินเทอร์เน็ตความเร็วสูงไปทุกหมู่บ้านทั่วประเทศ จนถึงการจัดตั้งศูนย์วิเคราะห์ข้อมูลขนาดใหญ่ (Big Data Analytics Center) ซึ่งโครงการเหล่านี้ต่างมีจุดหมายเพื่อเพิ่มการเชื่อมต่อเครือข่ายสร้างโอกาสใหม่ๆ ให้กับประชาชนในชุมชนต่างๆ เพื่อให้เกิดความเท่าเทียมของประชาชนในประเทศ ถือเป็นวิสัยทัศน์ของรัฐบาลเพื่อสร้างรากฐานที่มั่นคงสําหรับไทยแลนด์ 4.0 เพื่อเปลี่ยนผ่านสู่ยุคดิจิทัล ทั้งในเรื่องความปลอดภัย (Security) โครงสร้างพื้นฐาน (Infrastructure) ภาครัฐ (Government) กําลังแรงงาน (Manpower) และท้ายที่สุดคือ แอปพลิเคชั่น (Application) หรือเรียกสั้นๆ ว่า SIGMA งานดังกล่าวจัดขึ้นเมื่อวันที่ 24 สิงหาคม 2560 ณ ห้องพิมานแมน โรงแรมอนันตรา สยาม ถนนราชดําริ กรุงเทพฯ
************************
รัฐบาลไทย-ข่าวทำเนียบรัฐบาล-การจัดทำข้อตกลงคุณธรรมประหยัดงบได้สูงถึง 6 พันล้านบาท
วันพุธที่ 26 เมษายน 2560
การจัดทําข้อตกลงคุณธรรมประหยัดงบได้สูงถึง 6 พันล้านบาท
กรมบัญชีกลางเผยหลังจากนําข้อตกลงคุณธรรมมาใช้ในกระบวนการจัดซื้อจัดจ้าง ตั้งแต่ปีงบประมาณ 2558-2560 ประหยัดงบได้กว่า 6,126.28 ล้านบาท โดยมุ่งเน้นให้เกิดความโปร่งใส ตรวจสอบได้และป้องกันการทุจริตคอร์รัปชันในการจัดซื้อจัดจ้าง
นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า การนําข้อตกลงคุณธรรม (Integrity Pact) มาใช้ในกระบวนการจัดซื้อจัดจ้างเริ่มตั้งแต่ปี 2558 จนถึงปัจจุบัน มีหน่วยงานภาครัฐเจ้าของโครงการเข้าร่วม จํานวน 44 โครงการ มูลค่ารวมทั้งสิ้น จํานวน 223,762.90 ล้านบาท และได้ลงนามในสัญญาจัดซื้อจัดจ้างแล้ว จํานวน 23 โครงการ มูลค่ารวมทั้งสิ้น จํานวน 32,201.43 ล้านบาท ประหยัดงบประมาณได้สูงถึง 6,126.28 ล้านบาท คิดเป็นร้อยละ 19.14 ถือว่าเป็นความสําเร็จที่เกิดจากทุกฝ่ายที่ร่วมมือกันทําให้การจัดซื้อจัดจ้างเกิดความโปร่งใส และเกิดการแข่งขันมากขึ้น
นางสาวอรนุช กล่าวเพิ่มเติมว่า นับเป็นเรื่องดีที่โครงการจัดทําข้อตกลงคุณธรรมได้รับการยอมรับและเห็นว่าเป็นโครงการที่มีประโยชน์ต่อการปฏิบัติงานของเจ้าหน้าที่ เนื่องจากได้รับคําแนะนําที่เป็นประโยชน์จากผู้สังเกตการณ์ในการจัดซื้อจัดจ้างแต่ละโครงการ จึงทําให้หน่วยงานราชการ และรัฐวิสาหกิจ เสนอโครงการเข้าร่วมการจัดทําข้อตกลงคุณธรรมอย่างต่อเนื่อง และมีมูลค่าโครงการสูงขึ้นด้วย เช่น โครงการของกรมประชาสัมพันธ์ ซึ่งได้เข้าร่วมโครงการตั้งแต่ปีงบประมาณ 2558-2560 รวม 3 โครงการ มูลค่ารวม 2,283.90 ล้านบาท บริษัท ปตท. จํากัด (มหาชน) เข้าร่วมในปี 2559-2560 รวม 3 โครงการ มูลค่ารวม 56,300 ล้านบาท และการไฟฟ้านครหลวง เข้าร่วมในปี 2558 และ 2560 รวม 4 โครงการมูลค่ารวม 13,906.75 ล้านบาท เป็นต้น
ทั้งนี้ ในปัจจุบันมีผู้เชี่ยวชาญด้านต่างๆ ขึ้นบัญชีรายชื่อผู้สังเกตการณ์กับองค์กรต่อต้านคอร์รัปชัน (ประเทศไทย) แล้วจํานวน 162 คน และปฏิบัติหน้าที่เป็นผู้สังเกตการณ์แล้วจํานวน 100 คน โดยกรมบัญชีกลางได้ร่วมมือกับองค์กรต่อต้านคอร์รัปชัน (ประเทศไทย) และสมาคมส่งเสริมสถาบันกรรมการบริษัทไทยจัดอบรมหลักสูตร Independent Observer Program (IOP) ให้กับผู้สังเกตการณ์ เพื่อเสริมสร้างทักษะและความเข้าใจในการปฏิบัติหน้าที่เป็นผู้สังเกตการณ์ รวมทั้งร่วมกับธนาคารพัฒนาเอเชีย (Asian Development Bank : ADB) จัดอบรมหลักสูตรผู้สังเกตการณ์ขั้นสูง (Advanced Training Independent Observer) ให้กับผู้สังเกตการณ์ที่ผ่านหลักสูตร IOP แล้ว เพื่อเพิ่มทักษะขั้นสูงมากขึ้น นอกจากนี้ เพื่อให้มีจํานวนผู้สังเกตการณ์เพียงพอกับโครงการของหน่วยงานภาครัฐที่สนใจเข้าร่วมโครงการจัดทําข้อตกลงคุณธรรม หลังจากที่พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ซึ่งจะมีผลใช้บังคับในวันที่ 23 สิงหาคม 2560 ที่จะถึงนี้ โดยกรมบัญชีกลางจะเปิดรับสมัครบุคคลที่มีความรู้ประสบการณ์ตามคุณสมบัติ เสนอต่อองค์กรต่อต้านคอร์รัปชัน (ประเทศไทย) พิจารณาขึ้นบัญชีรายชื่อผู้สังเกตการณ์ต่อไป
นางสาวอรนุช กล่าวทิ้งท้ายว่า การจัดทําข้อตกลงคุณธรรมเป็นเครื่องมืออย่างหนึ่งที่สําคัญในการตรวจสอบและช่วยลดช่องโหว่ในการทุจริตคอร์รัปชัน พร้อมสร้างความเชื่อมั่นให้กับภาคเอกชนที่จะเข้าร่วมจัดซื้อจัดจ้างในโครงการภาครัฐว่ามีความโปร่งใสมีการแข่งขันอย่างเป็นธรรม และเกิดประโยชน์สูงสุดต่อประเทศชาติได้อย่างแท้จริง รวมทั้งช่วยเพิ่มประสิทธิภาพการใช้จ่ายเงินงบประมาณ และยกระดับความเชื่อมั่นของโครงการจัดซื้อจัดจ้างภาครัฐของประเทศไทยได้อีกด้วย
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-‘อลงกรณ์’แจงกระทรวงเกษตรฯผนึกพาณิชย์และสหกรณ์นาเกลือร่วมมือแก้ปัญหาเกลือทั้งระบบ
วันอังคารที่ 21 มกราคม 2563
‘อลงกรณ์’แจงกระทรวงเกษตรฯผนึกพาณิชย์และสหกรณ์นาเกลือร่วมมือแก้ปัญหาเกลือทั้งระบบ
‘อลงกรณ์’แจงกระทรวงเกษตรฯผนึกพาณิชย์และสหกรณ์นาเกลือร่วมมือแก้ปัญหาเกลือทั้งระบบ เร่งขับเคลื่อนมาตรการแก้ปัญหาเกลือต่างชาติทุ่มตลาดพร้อมดึงหอการค้าสภาอุตสาหกรรมซื้อเกลือไทยเพิ่มรับมือฤดูการผลิตปีนี้
20 มค.63 นายอลงกรณ์ พลบุตร ที่ปรึกษา รมว.เกษตรและสหกรณ์ ในฐานะประธานคณะกรรมการพัฒนาเกลือทะเลไทย กล่าวชี้แจงถึงกรณีที่มีเกลือนําเข้าจากต่างประเทศในข่วง 11 เดือนแรกของปี 2562 มีปริมาณสูงถึง 18,498 ตันว่า กระทรวงเกษตรฯ โดย ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ รับทราบข้อมูลและเล็งเห็นถึงปัญหานี้มาตลอด จึงตั้งคณะกรรมการพัฒนาเกลือทะเลไทย โดยแต่งตั้งให้ตนเป็นประธานคณะกรรมการฯ เมื่อวันที่ 15 พฤศจิกายน พ.ศ.2562 และมีการประชุมอย่างต่อเนื่องทุกสัปดาห์ โดยให้ความสําคัญกับมาตรการป้องกันการนําเข้าเกลือจากต่างประเทศ มาตรการสินเชื่อชาวนาเกลือและหาตลาดเพื่อระบายเกลือค้างสต๊อกและเกลือใหม่ที่กําลังมีผลผลิตออกมาเป็นพิเศษตามตามนโยบายของ รมว.เกษตรฯ
“ปัญหาการนําเข้าเกลือทะเลจากต่างประเทศเกือบ 20,000 ตันที่นําเข้ามาก่อนมีคณะกรรมการฯชุดนี้นั้น
จึงเป็นเรื่องเร่งด่วนของ คกก.นํามาหารืออย่างต่อเนื่องและในการประชุมเมื่อวันที่ 10 ธันวาคม พ.ศ. 2562 มีผลสรุปมาตรการป้องกันการนําเข้าฯเป็น 3 แนวทางคือ
1.มาตรการตอบโต้การทุ่มตลาด (Antidumping) 2. มาตรการปกป้องการนําเข้าสินค้าที่เพิ่มขึ้น (Safeguard)
3. มาตรการควบคุมการนําเข้าตามฤดูกาล (Seasons) จากนั้นจึงมอบให้ผู้แทนจาก ก.พาณิชย์ ซึ่งร่วมเป็นคณะกรรมการพัฒนาเกลือทะเลไทย นําไปพิจารณาหามาตรการที่เหมาะสมและเป็นที่มาของการประชุมคณะกรรมการพิจารณามาตรการปกป้อง (คปป.) กระทรวงพาณิชย์ครั้งที่ 1/2563 ซึ่งมีนายจุรินทร์ ลักษณวิศิษฏ์ รองนายกรัฐมนตรี
และรมว.พาณิชย์ เป็นประธานการประชุมฯเมื่อวันที่ 6 มกราคมที่ผ่านมา
เมื่อ ก.พาณิชย์ซึ่งเป็นกระทรวงที่ดูแลเรื่องกฏหมายและมาตรการทางการค้าพิจารณาว่าควรศึกษาการใช้มาตรการ Safeguard เพราะสามารถดําเนินการได้เร็วที่สุดและเห็นควรให้กรมส่งเสริมการเกษตร เป็นหน่วยงานดําเนินการฯ ตนจึงเร่งบรรจุเรื่องนี้เข้าสู่วาระการประชุมคณะกรรมการพัฒนาเกลือทะเลไทยในวันพุธที่ 22 มกราคมนี้โดยทันที จะเห็นได้ว่าจากไทม์ไลน์คณะกรรมการพัฒนาเกลือทะเลไทยโดย ก.เกษตรฯและ ก.พาณิชย์ใช้เวลาไม่ถึง
45 วันก็สามารถสรุปผลได้ชัดเจนและนํามาสู่แนวทางการปฏิบัติที่เป็นรูปธรรมได้ ” นายอลงกรณ์กล่าว
ในส่วนของสินเชื่อเพื่อชาวนาเกลือปีละ 1,500 ล้านบาทโดยใช้เกลือทะเลเป็นสินทรัพย์ค้ําประกันนั้น คกก.มีมติเห็นชอบในหลักการและมอบให้ธนาคารเพื่อการเกษตรและสหกรณ์ (ธกส.) เป็นหน่วยงานดําเนินการและจะสรุปรายละเอียดโครงการส่งให้ รมว.เกษตรฯพิจารณาได้ภายในเดือนนี้ รวมถึงเรื่องการจัดตั้งกองเกลือทะเลไทยให้เป็นหน่วยงานภายในมีหน้าที่รับผิดชอบเรื่องผลิตภัณฑ์เกลือโดยตรงนั้นก็ได้รับความเห็นชอบจากปลัดกระทรวงเกษตรแล้วเช่นกัน
นอกจากนี้แล้วตนในฐานะประธานคณะกรรมการฯยังนัดพบประธานสภาหอการค้าไทยและสมาชิก เพื่อหารือเรื่องการช่วยซื้อเกลือทะเลไทยในวันพุธที่ 28 มกราคมนี้อีกด้วยหลังจากนั้นจะไปพบประธานสภาอุตสาหกรรมแห่งประเทศไทยเป็นการต่อไป นายอลงกรณ์กล่าวในที่สุด
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-เลขาธิการศูนย์อำนวยการบริหารจังหวัดชายแดนภาคใต้ (ศอ.บต.) พร้อมคณะเข้าพบรอง นรม.สมคิดฯ เพื่อปรึกษาหารือพร้อมขอรับการสนับสนุนการพัฒนาเศรษฐกิจจังหวัดชายแดนใต้
วันศุกร์ที่ 16 กุมภาพันธ์ 2561
เลขาธิการศูนย์อํานวยการบริหารจังหวัดชายแดนภาคใต้ (ศอ.บต.) พร้อมคณะเข้าพบรอง นรม.สมคิดฯ เพื่อปรึกษาหารือพร้อมขอรับการสนับสนุนการพัฒนาเศรษฐกิจจังหวัดชายแดนใต้
รอง นรม. สมคิดฯ ย้ําว่า พร้อมให้ความร่วมมือและสนับสนุนการขับเคลื่อนเศรษฐกิจจังหวัดชายแดนภาคใต้
ให้ครอบคลุมในทุกด้าน เพื่อเสริมสร้างคุณภาพชีวิตที่ดีแก่ประชาชนในชุมชน
วันนี้ (16 กุมภาพันธ์ 2561) เวลา 10.00 น. ณ ห้องประชุม 2503 ชั้น 5 ตึกบัญชาการ 2 ทําเนียบรัฐบาล นายศุภณัฐ สิรันทวิเนติ เลขาธิการศูนย์อํานวยการบริหารจังหวัดชายแดนภาคใต้(ศอ.บต.) พร้อมคณะได้เข้าพบ นายสมคิด จาตุศรีพิทักษ์ รองนายกรัฐมนตรี เพื่อปรึกษาหารือ พร้อมขอรับการสนับสนุนการพัฒนาเศรษฐกิจจังหวัดชายแดนภาคใต้ เพื่อส่งเสริมคุณภาพชีวิตของประชาชนให้ดียิ่งขึ้น อีกทั้งเกิดการขับเคลื่อนเศรษฐกิจภาพรวมให้มีความยั่งยืนต่อไป
โอกาสนี้ พลเรือตรี สมเกียรติ ผลประยูร รองเลขาธิการ ศอ.บต ได้รับมอบหมายจาก ผอ.ศอ.บต. ให้รายงานแก่รองนายกรัฐมนตรี ถึงข้อเสนอแนะในการขับเคลื่อนเศรษฐกิจจังหวัดชายแดนภาคใต้ โดยเฉพาะประเด็นสําคัญเกี่ยวกับด้านสินเชื่อ และด้านกระบวนการตั้งโรงงานอุตสาหกรรมให้มีความคล่องตัวมากยิ่งขึ้น ตลอดจนมีการสนับสนุนด้านอื่นๆ เพื่อให้ประชาชนในชุมชนมีรายได้เสริมมากขึ้น ทั้งในด้านอุตสาหกรรมการท่องเที่ยวและด้านพลังงาน เป็นต้น
นอกจานี้ การแก้ไขปัญหาต่าง ๆ เพื่อให้เป็นไปด้วยความสะดวกเกิดประสิทธิภาพและประสิทธิผลต่อการลงทุนและพัฒนาจังหวัดชายแดนภาคใต้ เพื่อการสร้างงาน สร้างอาชีพ และรายได้ให้กับประชาชนในพื้นที่การปรึกษาหารือจึงได้มีการพิจารณาการดําเนินการตามกฎหมายพิเศษ เช่น พรบ.การบริหารราชการจังหวัดชายแดนภาคใต้ พ.ศ. 2553 มาตรา 10 และมาตรา 18 เมื่อให้เกิดการขับเคลื่อนอย่างเป็นรูปธรรมต่อไปโดยเร็ว
จากนั้น รองนายกรัฐมนตรีได้กล่าวว่า รัฐบาลมีความตั้งใจและมุ่งมั่นที่จะพัฒนาและส่งเสริมเศรษฐกิจจังหวัดชายแดนภาคใต้ให้เกิดความมั่นคงและคล่องตัวมากขึ้นตามลําดับ โดยเฉพาะอย่างยิ่งได้มอบหมายให้หน่วยงานภาครัฐที่เกี่ยวข้อง โดยเฉพาะอย่างยิ่ง สํานักงานคณะกรรมการส่งเสริมการลงทุน หรือบีโอไอ ให้ความช่วยเหลือและสนับสนุนกระบวนการหรือขั้นตอนในการจัดตั้งโรงงานอุตสาหกรรมให้มีความรวดเร็วมากขึ้น เพื่อให้ผู้ประกอบการได้รับความสะดวกในการประกอบธุรกิจอุตสาหกรรมได้รวดเร็ว ส่งผลต่อการขยายผลเศรษฐกิจในจังหวัดชายแดนภาคใต้ให้มีศักยภาพ มีการกระจายรายได้สู่ชุมชนอย่างทั่วถึง และเพื่อคุณภาพชีวิตที่ดีของประชาชนในจังหวัดชายแดนภาคใต้
ขณะเดียวกัน รองนายกรัฐมนตรีได้กําชับให้ธนาคารภาครัฐให้การสนับสนุนสินเชื่อ เพื่อความคล่องตัวในการประกอบธุรกิจของผู้ประกอบการอีกด้วย ตลอดจนให้ศูนย์อํานวยการบริหารจังหวัดชายแดนภาคใต้(ศอ.บต) ร่วมมือกับจังหวัดและหอการค้าจังหวัดในพื้นที่ดังกล่าวให้การสนันสนุนอุตสาหกรรมในครัวเรือน เช่น ตัดเย็บเสื้อผ้า เป็นต้น เพื่อให้ชุมชนมีรายได้มากขึ้นและมีความสุขที่ได้ทํางานในท้องถิ่นและอยู่ใกล้ชิดกับครอบครัว ทําให้เพิ่มความอบอุ่นและความสุขของชุมชนที่ได้อยู่กันพร้อมหน้า ไม่ต้องไปทํางานในท้องถิ่นที่ไม่ใช่ภูมิลําเนาของตัวเอง เพื่อเพิ่มคุณภาพชีวิตที่ดียิ่งขึ้นและแก้ไขปัญหาความไม่สงบในจังหวัดชายแดนภาคใต้ได้ดีอีกด้วย
..........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บขส. ใช้มาตรการ Social Distancing เว้นระยะห่างบนรถโดยสาร-สถานีขนส่งผู้โดยสาร ตามประกาศ พ.ร.ก.ฉุกเฉิน [กระทรวงคมนาคม]
วันพฤหัสบดีที่ 26 มีนาคม 2563
บขส. ใช้มาตรการ Social Distancing เว้นระยะห่างบนรถโดยสาร-สถานีขนส่งผู้โดยสาร ตามประกาศ พ.ร.ก.ฉุกเฉิน [กระทรวงคมนาคม]
บขส. ใช้มาตรการ Social Distancing เว้นระยะห่างบนรถโดยสาร-สถานีขนส่งผู้โดยสาร ตามประกาศ พ.ร.ก.ฉุกเฉิน ส่งผลให้ตั๋วโดยสารเต็มทุกเส้นทาง ตั้งแต่วันที่ 26 มี.ค. 63 - 30 เม.ย.63 และงดจําหน่ายตั๋วทุกช่องทาง ทุกเส้นทางทั่วประเทศ
นายจิรศักดิ์ เยาว์วัชสกุล กรรมการผู้จัดการใหญ่ บริษัท ขนส่ง จํากัด (บขส.) เปิดเผยว่า ตามที่รัฐบาลประกาศสถานการณ์ฉุกเฉินในทุกเขตท้องที่ทั่วราชอาณาจักร (พ.ร.ก.ฉุกเฉิน ฉบับ2548)ตั้งแต่วันที่26มีนาคม2563จนถึงวันที่30เมษายน2563
ทําให้ บขส. ต้องปฏิบัติตามมาตรการSocial Distancingอย่างเคร่งครัด โดยเว้นระยะห่างของที่นั่งบนรถโดยสาร สถานีขนส่ง และจํากัดการเดินทางของผู้โดยสาร เพื่อความปลอดภัยของผู้ใช้บริการและป้องกันการแพร่ระบาดของโรคโควิด-19ส่งผลให้ตั๋วโดยสารรถ บขส. เต็มทุกที่นั่งแล้ว ตั้งแต่วันที่26มีนาคม2563จนถึงวันที่30เมษายน2563และไม่สามารถจัดรถเสริมเพื่อให้บริการกับผู้โดยสารที่ไม่ได้ซื้อตั๋วล่วงหน้าได้ เนื่องจากรถที่อยู่ในระบบได้นํามาให้บริการตามมาตรการ เว้นระยะห่างDocial Distancingจึงขอให้ผู้โดยสารที่ไม่ได้ซื้อตั๋วล่วงหน้างดการเดินทางมายังสถานีฯ เนื่องจากไม่มีการเปิดจําหน่ายตั๋วทุกเส้นทาง ส่วนผู้โดยสารที่จองตั๋วล่วงหน้าไว้สามารถเดินทางได้ปกติ แต่หากไม่ประสงค์เดินทางสามารถติดต่อขอคืนตั๋วและเลื่อนการเดินทางได้ตามเงื่อนไขของบริษัทฯ
กรรมการผู้จัดการใหญ่ บขส. กล่าวด้วยว่า ในส่วนของรถร่วมบริการฯ และรถตู้โดยสาร ขณะนี้มีผู้ประกอบการส่วนใหญ่แจ้งความประสงค์หยุดการเดินรถ จึงขอให้ผู้ใช้บริการติดต่อไปยังบริษัทรถร่วมฯ โดยตรง เพื่อขอคืนตั๋วหรือเลื่อนการเดินทางต่อไป
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม ร่วมพิธีมหามงคลบำเพ็ญพระราชกุศลอุทิศถวาย พระบาทสมเด็จพระปรมินทรมหาภูมิพลอดุลยเดช บรมนาถบพิตร และเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์พระบรมราชินีนาถ
วันศุกร์ที่ 26 พฤษภาคม 2560
รองปลัดกระทรวงอุตสาหกรรม ร่วมพิธีมหามงคลบําเพ็ญพระราชกุศลอุทิศถวาย พระบาทสมเด็จพระปรมินทรมหาภูมิพลอดุลยเดช บรมนาถบพิตร และเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์พระบรมราชินีนาถ
รองปลัดกระทรวงอุตสาหกรรม ร่วมพิธีมหามงคลบําเพ็ญพระราชกุศลอุทิศถวาย พระบาทสมเด็จพระปรมินทรมหาภูมิพลอดุลยเดช บรมนาถบพิตร และเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์พระบรมราชินีนาถ
เมื่อวันที่ 23 พฤษภาคม 2560 นางสาวนิสากร จึงเจริญธรรม รองปลัดกระทรวงอุตสาหกรรม ร่วมพิธีมหามงคลบําเพ็ญพระราชกุศลอุทิศถวาย พระบาทสมเด็จพระปรมินทรมหาภูมิพลอดุลยเดช บรมนาถบพิตร และเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์พระบรมราชินีนาถ โดยสมเด็จพระอริยวงศาคตญาณ สมเด็จพระสังฆราช สกลมหาสังฆปรินายก เสด็จมาเป็นประธานสงฆ์ พร้อมพระสงฆ์ที่เป็นที่เคารพและศรัทธาจากทั่วประเทศ อีก 175 รูป นําสวดเจริญพระพุทธมนต์ 28 บท โดยมีพลเอกเปรม ติณสูลานนท์ ประธานองคมนตรี เป็นผู้แทนพระองค์ เป็นประธานในพิธี ณ พระลานพระราชวังดุสิต (ลานพระบรมรูปทรงม้า) กรุงเทพฯ
รัฐบาลไทย-ข่าวทำเนียบรัฐบาล-สพฐ. เร่งผลิตหน้ากาก Face Shield จากเครื่องพิมพ์ 3D มอบสาธารณสุข ช่วยเหลือเหตุโควิด-19 [กระทรวงศึกษาธิการ]
วันอังคารที่ 31 มีนาคม 2563
สพฐ. เร่งผลิตหน้ากาก Face Shield จากเครื่องพิมพ์ 3D มอบสาธารณสุข ช่วยเหลือเหตุโควิด-19 [กระทรวงศึกษาธิการ]
สพฐ. เร่งผลิตหน้ากาก Face Shield จากเครื่องพิมพ์ 3D มอบสาธารณสุข ช่วยเหลือเหตุโควิด-19
วันที่ 30 มีนาคม 2563 ณ ห้องประชุม สศศ. นายธีร์ ภวังคนันท์ ผู้อํานวยการสํานักอํานวยการ รักษาการในตําแหน่งที่ปรึกษาด้านพัฒนาระบบเครือข่ายและการมีส่วนร่วม นายวุฒิศักดิ์ เหล็กคํา ผู้อํานวยการสํานักบริหารงานการศึกษาพิเศษ (ผอ.สศศ.) พร้อมด้วยผู้แทนจากสํานักพัฒนานวัตกรรมการจัดการศึกษา (สนก.) ร่วมกําหนดแผนการผลิตหน้ากาก Face Shield จากเครื่องพิมพ์ 3D เพื่อมอบให้ฝ่ายการสาธารณสุข โดยระยะเร่งด่วนจะเริ่มดําเนินการผลิตในโรงเรียน สังกัดสํานักงานเขตพื้นที่การศึกษา (สพท.) จํานวน 70 โรง และโรงเรียน สังกัด สํานักบริหารงานการศึกษาพิเศษ (สศศ.) จํานวน 15 โรง รวมทั้งสิ้น 85 โรง ทั่วประเทศ
โดยมอบหมายให้ สนก. และ สศศ. ดูแลขับเคลื่อนการผลิต พร้อมกันนี้สํานักงานคณะกรรมการการศึกษาขั้นพื้นฐาน (สพฐ.) จะดําเนินการสํารวจ สพท. และโรงเรียน ที่สามารถดําเนินการผลิตได้ เพื่อเร่งสนับสนุนการผลิตเพิ่มเติม โดยให้ใช้งบประมาณจากต้นสังกัด และใช้บุคลากรของ สพฐ. เท่านั้น ทั้งนี้หลังจากเสร็จสิ้นกระบวนการผลิตแล้ว สํานักอํานวยการ สพฐ. จะมีหน้าที่ประสานกับฝ่ายการสาธารณสุข เพื่อส่งมอบหน้ากาก Face Shield ต่อไป
รัฐบาลไทย-ข่าวทำเนียบรัฐบาล-ทส. ปล่อยนกกระเรียนพันธุ์ไทย กลับคืนสู่ธรรมชาติ
วันพฤหัสบดีที่ 23 กุมภาพันธ์ 2560
ทส. ปล่อยนกกระเรียนพันธุ์ไทย กลับคืนสู่ธรรมชาติ
ทส. ปล่อยนกกระเรียนพันธุ์ไทย เกิดในธรรมชาติครั้งแรกของประเทศไทยในรอบ 50 ปี กลับคืนสู่ธรรมชาติ
กระทรวงทรัพยากรธรรมชาติและสิ่งแวดล้อม โดย องค์การสวนสัตว์ ร่วมกับ กรมอุทยานแห่งชาติ สัตว์ป่า และพันธุ์พืช ดําเนินงานด้านการอนุรักษ์และขยายพันธุ์ประชากรนกกระเรียนพันธุ์ไทย ซึ่งเป็นสัตว์ป่าสงวนตามพระราชบัญญัติสงวนและคุ้มครองสัตว์ป่า พ.ศ. 2535 อีกทั้งเคยมีสถานภาพสูญพันธุ์ไปแล้ว ตั้งแต่ปี พ.ศ.2532 โดยผลจากการดําเนินงานดังกล่าว ทําให้ปัจจุบันนกกระเรียนพันธุ์ไทยสามารถผสมพันธุ์ได้ตามธรรมชาติ จนกระทั่งเกิดลูกนกกระเรียนพันธุ์ไทยในธรรมชาติได้เอง ซึ่งนับเป็นครั้งแรกของประเทศไทยในรอบ 50 ปี
โดยเมื่อเร็ว ๆ นี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้เกียรติเป็นประธานเปิดกิจกรรมการอนุรักษ์และปล่อยนกกระเรียนพันธุ์ไทย อายุ 1-2 ปี กลับคืนสู่ธรรมชาติ จํานวน 9 ตัว ณ หน่วยพิทักษ์ป่าห้วยแสงเหนือ เขตห้ามล่าสัตว์ป่าอ่างเก็บน้ําห้วยจรเข้มาก จังหวัดบุรีรัมย์ โดยมี นายเบญจพล นาคประเสริฐ ผู้อํานวยการองค์การสวนสัตว์ ผู้แทนกรมอุทยานแห่งชาติ สัตว์ป่า และพันธุ์พืช ผู้ว่าราชการจังหวัด ผู้นําท้องถิ่น นักเรียน รวมทั้งประชาชนในพื้นที่เข้าร่วมกิจกรรมอนุรักษ์และปล่อยนกกระเรียนพันธุ์ไทยกลับคืนสู่ธรรมชาติในครั้งนี้ด้วย
อนึ่ง องค์การสวนสัตว์ ได้ทําการปล่อยนกกระเรียนพันธุ์ไทย กลับคืนสู่พื้นที่ธรรมชาติ ไปแล้วจํานวน 70 ตัว ปัจจุบันมีชีวิตรอด จํานวน 42 ตัว
รัฐบาลไทย-ข่าวทำเนียบรัฐบาล-นายกรัฐมนตรีขอบคุณทุกภาคส่วนทั้งคนไทยและต่างชาติ ที่มีส่วนช่วยเหลือในการค้นหาผู้ประสบภัยทั้ง 13 คน จนเจอ
วันอังคารที่ 3 กรกฎาคม 2561
นายกรัฐมนตรีขอบคุณทุกภาคส่วนทั้งคนไทยและต่างชาติ ที่มีส่วนช่วยเหลือในการค้นหาผู้ประสบภัยทั้ง 13 คน จนเจอ
นายกรัฐมนตรีขอบคุณทุกภาคส่วนทั้งคนไทยและต่างชาติ ที่มีส่วนช่วยเหลือในการค้นหาผู้ประสบภัยทั้ง 13 คน จนเจอ
วันนี้ (3 กรกฎาคม 2561) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงแผนการช่วยเหลือโค้ชและนักฟุตบอลทีมหมูป่าในขั้นต่อไปว่า ได้มีการหารือกับผู้รับผิดชอบในส่วนการบริหารงาน และการช่วยเหลือในระยะที่ 2 แล้ว คือการนําทั้ง 13 คน ออกมาอย่างปลอดภัย และนําไปตรวจสุขภาพที่โรงพยาบาล ซึ่งจะทําด้วยความรอบคอบ ขออย่าไปกําหนดเวลา ตราบใดก็ตามที่เด็กยังปลอดภัย มีความแข็งแรงก็สามารถสื่อสารกับเด็กได้ โดยขอให้ฟังการแถลงข่าวจากผู้ว่าราชการจังหวัดเชียงรายเป็นหลัก ช่วงนี้ขออย่าเพิ่งไปวุ่นวายกับเด็ก ซึ่งถือเป็นความปลาบปลื้มยินดีในความสําเร็จทั้งในประเทศและต่างประเทศที่สามารถค้นหาและพบเจอทั้ง 13 คน โดยจะใช้เหตุการณ์ดังกล่าวเป็นแผนบทเรียนในการกู้ภัย ยกระดับมาตรฐานการกู้ภัยต่อไป
นายกรัฐมนตรีกล่าวต่อไป ขอบคุณชาวต่างประเทศที่เข้ามาช่วยเหลือ ซึ่งการค้นหาจะสําเร็จลุล่วงด้วยดีไปไม่ได้ ถ้าไม่ได้รับความร่วมมือ และถ้าทุกคนไม่ช่วยกันในหลาย ๆ ด้าน ทั้งเรื่องจิตอาสา การเสียสละพื้นที่การเกษตรเป็นแหล่งระบายน้ํา ถือว่าเป็นสิ่งสําคัญของไทยนิยมทําความดี ทั้งนี้ ได้กําชับให้หน่วยงานที่เกี่ยวข้องดูแลให้ความช่วยเหลือประชาชนที่ได้รับผลกระทบจากการระบายน้ํา พร้อมสั่งการให้ปรับสภาพพื้นที่คืนสู่ตามธรรมชาติเช่นเดิม และให้เตรียมมาตรการรองรับเป็นสถานที่ท่องเที่ยวให้มีความปลอดภัยอย่างชัดเจน
พร้อมกล่าวขอบคุณทุกฝ่ายส่วนว่าทุกคนล้วนเป็นพระเอกด้วยกัน และขอบคุณในความร่วมมือร่วมใจของสื่อมวลชนทุกแขนง และถ้าเด็กได้ออกมาแล้ว ก็หวังให้เด็กเหล่านี้ตั้งใจประพฤติตนเป็นคนดี ตั้งใจศึกษาเล่าเรียน ให้พ่อแม่ ให้ครอบครัวมีความภูมิใจ เพราะฉะนั้น เราต้องส่งเสริมให้มีเจริญเติบโตมีอนาคต เพราะก็คือคนไทยทั้งสิ้น ขออย่าไปว่ากันไปว่ากันมา ในเมื่อเรื่องเกิดขึ้นแล้ว ก็ต้องแก้ไขปรับปรุงพัฒนาไม่ให้เกิดขึ้นอีกในอนาคต
ในส่วนการทํางานของผู้ว่าราชการจังหวัดเชียงราย นายกรัฐมนตรีกล่าวว่า ได้กล่าวชื่นชมไปแล้ว ส่วนการปรับย้าย เป็นการปรับย้ายตามปกติ เพื่อต้องการคนที่มีฝีมือไปพัฒนาพื้นที่ที่ยังไม่เจริญมากนัก ซึ่งถ้าเป็นคนดีทําที่ไหนก็เจริญ ไม่ใช่ว่าเขามีความบกพร่อง
---------------------------------------------
รัฐบาลไทย-ข่าวทำเนียบรัฐบาล-รมต.สุริยะ เป็นประธาน ในพิธีมอบรางวัลสุดยอด SME แห่งชาติ ครั้งที่ 11 และรางวัล SME Start up ครั้งที่ 3 ประจำปี 2562
วันพุธที่ 21 สิงหาคม 2562
รมต.สุริยะ เป็นประธาน ในพิธีมอบรางวัลสุดยอด SME แห่งชาติ ครั้งที่ 11 และรางวัล SME Start up ครั้งที่ 3 ประจําปี 2562
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธาน ในพิธีประกาศผลและมอบรางวัลสุดยอด SME แห่งชาติ ครั้งที่ 11 และการประกวดรางวัล SME Start up ครั้งที่ 3 ประจําปี 2562 ณ  ศูนย์การแสดงสินค้าและการประชุม อิมแพ็ค เมืองทองธานี
วันนี้ ( 21 ส.ค. 62 ) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธาน ในพิธีประกาศผลและมอบรางวัลสุดยอด SME แห่งชาติ ครั้งที่ 11 และการประกวดรางวัล SME Start up ครั้งที่ 3 ประจําปี 2562 รวมทั้งสิ้น 128 รางวัล โดยมีนายภิรมย์ พลวิเศษ เลขานุการรัฐมนตรีว่าการกระทรวงอุตสาหกรรม  นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ร่วมเป็นเกียรติ  โดยมีนายสุวรรณชัย โลหะวัฒนะกุล ผู้อํานวยการสํานักงานส่งเสริมวิสาหกิจขนาดกลางและขนาดย่อม ให้การต้อนรับ ณ ศูนย์การแสดงสินค้าและการประชุม อิมแพ็ค เมืองทองธานี
รัฐมนตรีว่าการกระทรวงอุตสาหกรรมกล่าวว่า รางวัลสุดยอด SME แห่งชาติ และรางวัล SME Start up นั้น เป็นเครื่องหมายเชิดชูเกียรติสู่การเป็นต้นแบบของผู้ประกอบการ SME ที่มีความสามารถในการบริหารกิจการได้อย่างมีประสิทธิภาพตามมาตรฐานที่ดี มีความโปร่งใส และมีธรรมาภิบาล ซึ่งจะเป็นแบบอย่างที่ดีให้กับผู้ประกอบการ SME รายอื่นๆ พร้อมรองรับการแข่งขันทั้งตลาดภายในและตลาดต่างประเทศต่อไป
#กระทรวงอุตสาหกรรม #สุดยอด SME #SME Start up
รัฐบาลไทย-ข่าวทำเนียบรัฐบาล-พิธีเปิดการฝึกอบรมหลักสูตรเตรียมความพร้อมเป็นอุตสาหกรรมจังหวัด รุ่นที่ 6
วันจันทร์ที่ 18 มีนาคม 2562
พิธีเปิดการฝึกอบรมหลักสูตรเตรียมความพร้อมเป็นอุตสาหกรรมจังหวัด รุ่นที่ 6
นายพสุ โลหารชุน ปลัดกระทรวงอุตสาหกรรม เป็นประธานในพิธีเปิดการฝึกอบรมหลักสูตรเตรียมความพร้อมเป็นอุตสาหกรรมจังหวัด รุ่นที่ 6 ของกระทรวงอุตสาหกรรม
วันนี้ (18 มีนาคม 2562) นายพสุ โลหารชุน ปลัดกระทรวงอุตสาหกรรม เป็นประธานในพิธีเปิดการฝึกอบรมหลักสูตรเตรียมความพร้อมเป็นอุตสาหกรรมจังหวัด รุ่นที่ 6 ของกระทรวงอุตสาหกรรม โดยมีนายสุรพล ชามาตย์ รองปลัดกระทรวงอุตสาหกรรม นายทองชัย ชวลิตพิเชฐ อธิบดีกรมโรงงานอุตสาหกรรม นางเบญจมาพร เอกฉัตร ผู้ตรวจราชการกระทรวงอุตสาหกรรม นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม เข้าร่วมพิธีเปิด และร่วมเสวนาแลกเปลี่ยนประสบการณ์ให้ผู้เข้าร่วมฝึกอบรม ณ ห้องจรัสเมือง โรงแรมเดอะทวิน ทาวเวอร์
หลักสูตรเตรียมความพร้อมเป็นอุตสาหกรรม รุ่นที่ 6 มีผู้เข้ารับการอบรมจํานวน 25 คน จากหน่วยงานต่างๆ ของกระทรวงอุตสาหกรรม โดยการฝึกอบรมแบ่งเป็น 4 ช่วง รวม 20 วัน
รัฐบาลไทย-ข่าวทำเนียบรัฐบาล-รัฐบาลติงข้อมูลหม่อมอุ๋ยทำสังคมสับสน ย้ำเป็นเรื่องส่วนบุคคลไม่มีใครห้ามได้ แนะศึกษาข้อมูลให้ถูกต้องเพราะอาจเข้าข่ายให้ร้ายผู้อื่น
วันจันทร์ที่ 24 ธันวาคม 2561
รัฐบาลติงข้อมูลหม่อมอุ๋ยทําสังคมสับสน ย้ําเป็นเรื่องส่วนบุคคลไม่มีใครห้ามได้ แนะศึกษาข้อมูลให้ถูกต้องเพราะอาจเข้าข่ายให้ร้ายผู้อื่น
รัฐบาลติงข้อมูลหม่อมอุ๋ยทําสังคมสับสน ย้ําเป็นเรื่องส่วนบุคคลไม่มีใครห้ามได้ แนะศึกษาข้อมูลให้ถูกต้องเพราะอาจเข้าข่ายให้ร้ายผู้อื่น
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงกรณีที่ ม.ร.ว.ปรีดิยาธร เทวกุล เขียนข้อความระบุ 8 เหตุผลที่ไม่ต้องการให้ พล.อ.ประยุทธ์ จันทร์โอชา เป็นนายกรัฐมนตรีอีก ว่า นายกรัฐมนตรีรับทราบแล้ว โดยถือเป็นเรื่องส่วนบุคคล คงไม่มีใครไปห้ามได้ แต่อยากให้ศึกษาข้อมูลให้ถูกต้อง เพราะเรื่องที่พูดล้วนแต่เป็นความเข้าใจที่คลาดเคลื่อน
“หลายประเด็นมาจากความคิดเห็นส่วนตัว ทําให้สังคมเกิดความสับสนและอาจเข้าข่ายให้ร้ายบุคคลอื่นได้ เช่น การเสนอชื่อนายกรัฐมนตรีของพรรคการเมืองซึ่งขณะนี้ยังไม่มีการดําเนินการใด ๆ ทั้งสิ้น การจัดประชุม ครม.นอกสถานที่ก็ไม่ใช่การหาเสียงหรือเรียกคะแนนนิยม เพราะเป็นภารกิจปกติของรัฐบาลที่ทํามาก่อนหน้านี้อย่างน้อย 1 ปี ส่วนกรณีรัฐมนตรี 4 คนในรัฐบาลที่แสดงความจํานงจะไปทํางานการเมืองนั้น นายกฯ เน้นย้ําเสมอว่า ขอให้ระมัดระวังการเคลื่อนไหว ศึกษากฎหมายให้รอบคอบ และให้ทําในนามส่วนตัว อย่านํารัฐบาลเข้าไปเกี่ยวข้อง”
โฆษกประจําสํานักนายกรัฐมนตรี กล่าวว่า เรื่องการสนับสนุนค่าใช้จ่ายผ่านบัตรสวัสดิการแห่งรัฐนั้นถูกกําหนดไว้ตั้งแต่ต้น โดยยึดความต้องการของประชาชนเป็นหลัก มีการสํารวจความต้องการของผู้มีรายได้น้อยอย่างชัดเจน พร้อมทั้งยืนยันว่ารัฐบาลนี้ยึดหลักวินัยทางการเงินการคลังมาโดยตลอด และรักษาดุลยภาพระหว่างประเทศ ส่วนตัวนายกรัฐมนตรีไม่ใช่คนที่เห็นแก่พวกพ้องหรือเอื้อประโยชน์คนบางกลุ่ม ทั้งโครงการลงทุนสําคัญหรือการแต่งตั้งคณะกรรมการใด ๆ
“นายกฯ ปฏิเสธการทุจริตทุกรูปแบบและสั่งการให้ลงโทษเด็ดขาดหากพบการกระทําผิดไม่ว่าผู้นั้นจะเป็นใครก็ตาม และยังเป็นผู้นําที่รับฟังความคิดเห็นของประชาชนหรือออกมาขอโทษโดยไม่กลัวเสียหน้า หากประชาชนไม่เห็นด้วยกับนโยบายของรัฐ พร้อมทั้งยืนยันว่าท่านนายกฯ ไม่หวั่นไหนต่อการให้ร้ายใด ๆ และยังมุ่งมั่นทํางานเพื่อประเทศชาติและประชาชนต่อไป”
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ให้สัมภาษณ์ผ่านรายการ“บ่ายนี้มีคำตอบ” ออกอากาศทางสถานีโทรทัศน์โมเดิร์นไนน์ทีวี
วันพฤหัสบดีที่ 26 มกราคม 2560
ปลัดกระทรวงยุติธรรม ให้สัมภาษณ์ผ่านรายการ“บ่ายนี้มีคําตอบ” ออกอากาศทางสถานีโทรทัศน์โมเดิร์นไนน์ทีวี
นายชายเชาวน์ ไชยานุกิจ ปลัดกระทรวงยุติธรรม ให้สัมภาษณ์ผ่านรายการ“บ่ายนี้มีคําตอบ”
เมื่อวันพฤหัสบดีที่ ๒๖ มกราคม ๒๕๖๐ เวลา ๑๓.๐๐ น.
นายชายเชาวน์ ไชยานุกิจ ปลัดกระทรวงยุติธรรม
ให้สัมภาษณ์ผ่านรายการ“บ่ายนี้มีคําตอบ”
ในประเด็น “ความคืบหน้ากฎหมายยาเสพติดใหม่”
ออกอากาศทางสถานีโทรทัศน์โมเดิร์นไนน์ทีวี